CELEX: 32017D1435
Language: bg
Date: 2017-07-17 00:00:00
Title: Решение (ЕС) 2017/1435 на Съвета от 17 юли 2017 година относно позицията, която трябва да се заеме от името на Европейския съюз в Съвета за асоцииране, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, по отношение на приемането на Програмата за асоцииране ЕС — Република Молдова

8.8.2017   
            
            
               BG
            
            
               Официален вестник на Европейския съюз
            
            
               L 205/68
            
         РЕШЕНИЕ (ЕС) 2017/1435 НА СЪВЕТА
   от 17 юли 2017 година
   относно позицията, която трябва да се заеме от името на Европейския съюз в Съвета за асоцииране, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, по отношение на приемането на Програмата за асоцииране ЕС — Република Молдова
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 9 от него,
   като взе предвид предложението на Европейската комисия и на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна (1) („Споразумението“) беше подписано на 27 юни 2014 г. и влезе в сила на 1 юли 2016 г.
            
         
               (2)
            
            
               В съответствие с член 436, параграф 1 от Споразумението Съветът за асоцииране има правомощието да приема препоръки за постигането на целите на Споразумението.
            
         
               (3)
            
            
               За да спомогнат за прилагането на Споразумението страните се споразумяха да установят Програма за асоцииране с цел да се състави списък от приоритети за съвместната им работа по сектори.
            
         
               (4)
            
            
               Страните постигнаха споразумение по Програма за асоцииране, която да улесни прилагането на Споразумението. Програмата за асоцииране ще бъде приета от Съвета за асоцииране, създаден със Споразумението.
            
         
               (5)
            
            
               Позицията на Съюза в рамките на Съвета за асоцииране по отношение на приемането на Програмата за асоцииране ЕС — Република Молдова за периода 2017—2019 г. трябва да бъде приета от Съвета,
            
         ПРИЕ НАСТОЯЩОТО РЕШЕНИЕ:
   Член 1
   Позицията, която трябва да се заеме от името на Съюза в рамките на Съвета за асоцииране, създаден със Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна, по отношение на приемането на Програмата за асоцииране ЕС—Република Молдова за периода 2017 — 2019 г. се основава на проекта на Препоръка на Съвета за асоцииране, приложен към настоящото решение.
   Член 2
   Настоящото решение влиза в сила в деня на приемането му.
   
      Съставено в Брюксел на 17 юли 2017 година.
      
         
            За Съвета
         
         
            Председател
         
         F. MOGHERINI
      
   
   
      (1)  ОВ L 260, 30.8.2014 г., стр. 4.
   
      ПРОЕКТ
      ПРЕПОРЪКА № 1/2017 НА СЪВЕТА ЗА АСОЦИИРАНЕ ЕС — РЕПУБЛИКА МОЛДОВА
      от
      относно Програмата за асоцииране ЕС — Република Молдова
      СЪВЕТЪТ ЗА АСОЦИИРАНЕ ЕС — РЕПУБЛИКА МОЛДОВА,
      Като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна
      като има предвид, че:
      
                  (1)
               
               
                  Споразумението за асоцииране между Европейския съюз и Европейската общност за атомна енергия и техните държави членки, от една страна, и Република Молдова, от друга страна („Споразумението“) (1) беше подписано на 27 юни 2014 г. и влезе в сила на 1 юли 2016 г.
               
            
                  (2)
               
               
                  В съответствие с член 436, параграф 1 от Споразумението Съветът за асоцииране има правомощието да приема препоръки за постигането на целите на Споразумението.
               
            
                  (3)
               
               
                  Съгласно член 453, параграф 1 от Споразумението страните предприемат всички общи и специални мерки, необходими за изпълнение на задълженията им по Споразумението, и трябва да следят за постигането на целите, определени в него.
               
            
                  (4)
               
               
                  Прегледът на европейската политика за съседство предложи нов етап на ангажираност с партньорите, което ще даде възможност за по-голямо усещане за ангажираност от двете страни.
               
            
                  (5)
               
               
                  Съюзът и Република Молдова се договориха да консолидират партньорството си като постигнат съгласие по набор от приоритети за периода 2017—2019 г. с цел оказване на подкрепа и засилване на устойчивостта и стабилността на Република Молдова и същевременно търсене на по-тясно политическо асоцииране и по-задълбочена икономическа интеграция.
               
            
                  (6)
               
               
                  Страните по Споразумението постигнаха съгласие относно текста на Програмата за асоцииране ЕС — Република Молдова, която ще подпомага изпълнението на Споразумението, като поставя акцент върху сътрудничеството в съвместно набелязани области от общ интерес,
               
            ПРИЕ НАСТОЯЩАТА ПРЕПОРЪКА:
      Член 1
      Съветът за асоцииране препоръчва страните да изпълнят Програмата за асоцииране ЕС — Република Молдова, поместена в приложението.
      Член 2
      Програмата за асоцииране ЕС — Република Молдова, поместена в приложението, заменя приетата на 26 юни 2014 г. Програма за асоцииране ЕС — Република Молдова.
      Член 3
      Настоящата препоръка поражда действие от деня на приемането й.
      
         Съставено в … на … 2017 г.
         
            
               За Съвета за асоцииране
            
            
               Председател
            
         
      
      
         (1)  ОВ L 260, 30.8.2014 г., стр. 4.